چنه نحلم،
چنه واحنه إزغار كل عصرية نلتم؛
نلبس جناح الكواغد
نركض اويّ الغيم حافين وعلينة الليل يلتم
چنه شبعانين ماندري الخبز ياهو اليجيبة !
صافي مثل الماي أملنا،
وبطرگ لعب الشوارع؛
لا جگاير ، لا سياسة ، ولا حبيبة، 🌿
.....................
احاول استوعب كلامه ...
فتحت الباب بسرعه وطلعت اله غلق التليفون مجرد ما شافني ...
طلحهه شنو هالكلااااام السمعته
ترررا سمعت ب اذني لا تكولييييي كذب
ما يباوع عليه ولا يرد وما منتبه الي اصلاً ...
طلحه مووو دا احجييي
عافني وراح فتح باب الحمام ودخل عافه مفتوح ..
فتح الدوش وكف جوا لابس بس البنطلون
نظف ظهره وزنده من الدم ....
بدون ما ينكع البنطلون مي
بعده اتجهه للمرايه وكف كدامها واخذ ملقط من السله الشفافه معلكه قريب على البانيو
دار ظهره على المرايه عيونه على المرايه حتى يكدر يشوف كتفه
ب ايده صار يلقط الكزاز
واكفه اني باب الحمام احجي وما معبرني
ضربت الباب حيل ب ايدي
موووو داحجييي ليش تستفززني ....
خزرني وشمر الملقط على الارض وطلع من الحمام
_صوتج نصي
صارت عيني على سلاحه شامره قريب على تليفونه
اخذته بسرعه فتح عيونه
تقربت اله جريت ايده خليت بيها السلاح
رفعتها على كصتي
داير وجهه عني ما يباوع
طلحه افهم اني ما احلف ولا بعمري حالفه بس اليوم احلف الك
قسمااااً ب الله عشت حياتي ونسيت الكل كُلكم نفيتكم من حياتي
صعبه عليه ارجع ابدي من الصفر صعبه عليه اعيش حياه تختلف اني كضيت عمري وحيده وتعلمت على الوحده وحابتها ما اكدر ارجع لحياه هوسه بيها هواي عاالم ...
لا تخليني ارجع للصفر ...
خله عينه بعيني خازرني
_خايفه من المواجهه
اعترررف اني خطااا وكُل حياتي خطأ وكُلشي سويته حررراام وخطأ واستحق الداعيشه
اقتلني هسه واخذ ثارك مني
بس لا تأخذه بالطريقه هاي والله ما اكدررر والله
سحب ايده وضم السلاح ب صفحته
كعدت على الكرسي وايدي على راسي ابجي دمرني ببروده تلف اعصابي ب استفزازه ...